****

**РЕПУБЛИКА СРБИЈА ПРЕДЛОГ**

 **ГРАД КРУШЕВАЦ**

 **ГРАДСКА УПРАВА**

 **Градски штаб за ванредне ситуације**

 **IVБрој:820-19/2025-13**

 **Датум:11.07.2025.год.**

ИНФОРМАЦИЈА СА ОДРЖАНЕ 2 ВАНРЕДНЕ СЕДНИЦЕ

ГРАДСКОГ ШТАБА ЗА ВАНРЕДНЕ СИТУАЦИЈЕ

ЗБОГ ЕЛЕМЕНТАРНЕ НЕПОГОДЕ СУША И ПОЖАРА

Услед елементарне непогоде суша и пожара, посебно између 07 и 09 јула 2025.год. и појаве 42 пожара, 10.07.2025.год. одржана је 2. Ванредна седница Градског штаба за ванредне ситуације у проширеном саставу, сала 34, са почетком у 9 сати.

Седници су поред чланова штаба, присуствовали и представници више, државних органа и привредних субјекта, укључених по плану заштите од пожара у гашењу пожара, као и чланови Клуба привредника Крушевца, који су изразили спремност да помогну у санирању последица ове непогоде, посебно домаћинствима којима су изгорели објекти за становање.

У извештајима је изнето да је, најважније да није било људских жртава, а сви грађани који су претрпели штету и којима је била потребна ургентна помоћ су збринути уз помоћ града Крушевца и надлежних служби.

Обезбеђена је нова гардероба, а уплаћена су и новчана средства како би се породицама олакшао опоравак у првим данима након инцидета.

Град Крушевац ће из сопствених средстава која се налазе на буџету и уз подршку јавних комуналних предузећа, свако из своје основне делатности, али и уз подршку друштвено одговорних компанија, одмах започети санацију објеката који су претрпели највећа оштећења.

 Посебан приоритеет биће дат стамбеним јединицама који су тренутно небезбедне за боравак, као и инфраструктури од значаја за свакодневни живот грађана.

Градски штаб остаје у сталном заседању, а све надлежне службе су на терену и прате ситуацију како би се превентивно реаговало на сваку могућу нову опасност.

Захваљујемо се свим грађанима, службама и привредним субјектима на солидарности брзој реакцији и спремности да заједнички превазиђемо последице ове несреће.

У наставку информације достављамо Вам и усвојене закључке са 2.Ванредне седнице Градског штаба за ванредне ситуације одржане 10.07.2025.год.

1. **Обавезује се Градска управа града Крушевца да преко својих стручних служби и образованих комисија изврши попис и процену штете настале дана 07. јула 2025. године на породичним стамбеним објектима у својини грађана и пољопривредној производњи услед елементарне непогоде изазване дејством пожара на територији града Крушевца са роком достављања извештаја до 16.07.2025.године,**
2. **Обавезује се Градска управа, града Крушевца да у сарадњи са Центром за социјални рад у Крушевцу свим грађанима, чији су породични стамбени објекти услед елементарне непогоде дејством пожара од 07.07.2025. године трајно оштећени и неусловни за живот, обезбеди привремени смештај док се не створе могућности за трајним решењем њиховог стамбеног питања и збрињавања,**
3. **Позивају се сви привредни субјекти да у складу са својим финансијским могућностима дају допринос помоћи и обнови оштећених породичних стамбених објеката у својини грађана услед елементарне непогоде изазване дејством пожара на територији града Крушевца,**
4. **Обавезује се Градска управа града Крушевца да у складу са Уредбом о утврђивању државног Програма помоћи и обнове изгорелих и оштећених породичних стамбених објеката у својини грађана услед пожара у јулу 2025. године започне и спроведе све прописане процедуре за исплату државне помоћи оштећеним грађанима са територије града Крушевца,**
5. **Обавезује се Градска управа град Крушевац да отвори наменски рачун, за уплату донаторски средстава грађана и дугих субјеката, која ће бити наменски коришћена за санацију последица услед елментарне непогоде пожара из јула месеца 2025.**

Наведени закључци су једногласно усвојени од стране Градског штаба за ванредне ситуације Крушевац.